Odd Svang-Rasmussen

Odd Svang-Rasmussen (født 16. februar 1934) er en pensjonert generalløytnant i Luftforsvaret.

Han er utdannet ved Luftforsvarets flyskole og Luftkrigsskolen og han har en mastergrad fra University of Glasgow. Han har blant annet vært stasjonssjef på Bardufoss flystasjon, kommandør for luftstridsstyrkene i Nord-Norge og sjef for Luftforsvarets Forsyningskommando på Kjeller. Han var stabssjef i Forsvarets Overkommando fra 1991 til 1994.

Utmerkelser og hedersbevisninger 
Svang-Rasmussen vant Norsk Aero Klubbs kårde (NAKs kårde) som beste elev ved Luftkrigsskolen i 1962.

Han ble i 1991 utnevnt til kommandør av St. Olavs orden. Den 7. januar 2020 ble han utnevnt til Paul Harris Fellow for sitt store bidrag i Tønsberg Rotary.

Flyhistorie 
Odd Svang-Rasmussen var blant stifterne av Kjeller flyhistoriske forening den 12. oktober 1994, og han var klubbens første formann.

Referanser 

Generaler i Luftforsvaret
St. Olavs Orden